Ert tú nøgd/ur við rentuna á tínum innlánum, ella kundi tú hugsað tær eitt hægri avkast? Hevur tú umhugsað íløgur í virðisbrøv, og ert tú sinnaður at taka eitt sindur av váða? Íløgur í virðisbrøv geva tær møguleika fyri hægri avkasti av tínari peningaogn, serliga nú vanligu innlánsrenturnar eru søguliga lágar. Men íløgur í virðisbrøv krevja tolni, eitt rímiliga langt íløgutíðarskeið, og at tú ert til reiðar at átaka tær ein ávísan váða. Fyrimunir Vit hava ment eitt íløgukonsept, har tínar íløgur verða røktar av okkum. Gert tú eina avtalu við okkum um íløgurøkt, so inniber hetta m. a., at Vit hava leypandi eftirlit við íløgunum Vit laga íløgurnar til títt íløgutíðarskeið Vit laga íløgurnar til tín váðaprofil Vit syrgja fyri stórari váðaspjaðing Tú fært fondsnotu, tá handlað verður Tú kanst fylgja við íløgunum í Netbankanum